Antonia Fraser

Liv og litterær karriere

Antonia Fraser ble utdannet ved Lady Margaret Hall ved Universitet i Oxford, hennes mors alma mater. Hennes første betydelige verk var Mary, Queen of Scots (1969). Hun fulgte dette opp med ulike andre biografier, blant annet Cromwell, Our Chief of Men (1973). Hun vant Wolfsons historiepris i 1984 for The Weaker Vessel, en studie av kvinners liv på 1600-tallets England. Hun var president i den internasjonale forfatterorganisasjonen «PEN» fra 1988 til 1989 og var formann i organisasjonens «Komiteen for forfattere i fengsel».
I tillegg til sine bøker om faktisk historie har Fraser skrever kriminalromaner. De mest populære hadde en figur ved navn Jemima Shore som hovedperson. En fjernsynsserie basert på disse fortellingene ble vist i Storbritannia i 1983.
Mest nylig har Fraser utgitt The Warrior Queens, fortellinger om ulike kongelige krigerkvinner fra Boudicca og Kleopatra og framover. I 1992 utga hun The Six Wives of Henry VIII. Den ble utgitt kun et år etter Alison Weirs omtalte bok med den samme tittelen. En del akademikere hevdet at Frasers bok var den mest objektive.
Fraser utga The Gunpowder Plot: Terror and Faith in 1605 om Kruttsammensvergelsen. Hennes kritikerroste dybdebiografi om Frankrikes nestsiste dronning Marie Antoinette under tittelen Marie Antoinette: The Journey ble omformet til en ikke helt historisk film regissert av Sofia Coppola i 2006. Hun skrev om livet og tiden til og under kong Karl II av England en godt mottatt biografi fra 1979. Boken ble omtalt som den som dannet grunnlaget for BBCs dramaserie fra 2003, Charles II: The Power & the Passion, i en omtale på DVD-utgivelsen av Rufus Sewell som spilte hovedpersonen.
Fraser har også arbeidet som redaktør på flere kongebiografier, blant annet Kings and Queens of England og Royal History of England.

Privatliv

I 1956 giftet Antonia Fraser seg med den skotske, katolske aristokraten Hugh Fraser (1918–1984). Fraser var en konservativ unionist som satt i Overhuset for området Stafford. I løpet av sitt ekteskap med ham, som ble avsluttet i 1977, fødte hun tre sønner, Benjamin («Benji»), Damian, og Orlando, og tre døtre Rebecca, Flora, og Natasha. Hennes eldste døtre Rebecca og Flora har begge skrevet biografier, og hennes eldste sønn Benjamin arbeider for Bank of New York, og hennes yngste datter Natasha har fullført en bok om livet til Hollywood-produsenten Sam Spiegel, utgitt i 2002. Damian arbeider for firmaet UBS Warburg i Mexico, og hennes yngste sønn Orlando er en advokat som har spesialisert seg på handelsrett. Hun har 16 barnebarn.
Den 22. oktober 1975 ble Antonia og hennes daværende ektemann Hugh Fraser, sammen med Caroline Kennedy som var gjest ved deres hjem i Holland Park i Kensington i vestlige London nær sprengt av en IRA-bombe som var plassert under ektemannens bil. Bomben var satt til å gå av kl. 9 om morgenen da han forlot huset, men bomben gikk av for tidlig ved at den ble utløst av en passerende mann som var ute og luftet hunden, den respekterte kreftforskeren dr. Gordon Hamilton-Fairley.
I 1975 møtte Antonia Fraser skuespillerforfatteren Harold Pinter og begynte et forhold med ham til tross for at han på det tidspunkt var gift med skuespilleren Vivien Merchant, noe som førte til en skandale i de engelske tabloidavisene da forholdet lekket ut. I 1977 hadde hun levd sammen med Pinter i noen år da Frasers ekteskap til sin ektemann ble avsluttet. På samme tid uttalte Vivien Merchant seg offentlig til den engelske pressen om sin sorg og ulykke. Pressen siterte hennes bitende bemerkninger om Antonia Fraser, men hun nektet å gi Pinter skilsmisse. I 1980, etter at Merchant gikk med på å signere skilsmissepapirene, ble Fraser og Pinter gift. De lever fortsatt i Fraser-familiens hjem i Holland Park.